
Ministrstvo za javno upravo

EVALVACIJA UKREPA IZ ENOTNE ZBIRKE UKREPOV


Elektronske storitve za državljane (e-Uprava3): nadgradnja orodij informacijske tehnologije in e-storitev po konceptu življenjskih dogodkov ("vse na enem mestu"), omogočena uporaba tudi za tujce

Opis sprememb
Nadgradnja državnega portala eUprava je bila izvedena z namenom: 
· širjenja digitalnih javnih storitev,
· izboljšanja kakovosti življenja državljanov,
· uvedbe koncepta življenjskih dogodkov (one-stop-shop),
· omogočanja uporabe storitev tudi za tujce.

V času izvajanja ukrepa je: 
· bilo prenovljenih in optimiziranih več kot 200 elektronskih vlog,
· 260.000 uporabnikov odprlo varni predal na portalu eUprava,
· skupno število registriranih uporabnikov portala preseglo 400.000.

Zakonodaja, ki jo je bilo potrebno spremeniti
Za izvedbo ukrepa ni bila sprejeta posebna zakonodaja, saj gre za tehnično rešitev in optimizacijo procesov.

Bistvo administrativne razbremenitve
· Digitalizacija postopkov in odprava fizičnih aktivnosti državljanov
· Zmanjšanje stroškov in skrajšanje časa za oddajo vlog
· Večja interoperabilnost informacijskih rešitev
· Dvig uporabe e-storitev in izboljšanje uporabniške izkušnje

Na koga sprememba vpliva
· Vse uporabnike državnega portala eUprava (državljane in tujce)
· Javne organe, ki ponujajo storitve prek portala

Skupni učinki
· 13.412.160,00 EUR na letni ravni (ocenjeni skupni prihranki zaradi digitalizacije in optimizacije postopkov)










TABELA kot slika:

Opis v ozadju: 
Slika prikazuje dve tabeli. Prva tabela prikazuje izračun stroškov na letnem nivoju pred izvedenim ukrepom, druga tabela pa izračun na letnem nivoju po izvedenem ukrepu.

V obeh tabelah so opredeljeni deležniki, ki morajo izvesti določene obveznosti oziroma podrobnejše aktivnosti znotraj teh obveznosti. Za vsako aktivnost so določeni naslednji elementi:
· populacija, ki mora aktivnost izvesti,
· frekvenca izvajanja (kolikokrat na leto je aktivnost potrebna),
· urna postavka, izračunana po Enotni metodologiji merjenja stroškov, ki jih zakonodaja povzroča subjektom (v nadaljevanju EMMS)[footnoteRef:1][1], [1: [1] http://www.stopbirokraciji.si/fileadmin/user_upload/mju/Boljsi_predpisi/Publikacije/EMMS4112013_1.pdf] 

· čas, potreben za izvedbo aktivnosti,
· ter morebitni drugi stroški (npr. takse, stroški papirja ipd.).

Metodologija EMMS razlikuje med neposrednimi in posrednimi stroški. Neposredni stroški so plačila državi, kot so davki, prispevki ali globe. Posredne stroške pa delimo na:
· dejanske posredne stroške, ki nastanejo bodisi z nakupom določenega blaga (npr. določena oprema, določen prostor, aparatura ipd.), vzdrževanja opreme in drugih sredstev, ki nastanejo zaradi zahtev zakonodaje oziroma zaradi realizacije ukrepa,
· administrativne stroške, povezani z različnimi opravili, kot so priprava podatkov, dokumentacije in komunikacija z organi, pri čemer vključujejo stroške časa (ovrednoten kot strošek dela), porabljenega materiala (npr. kopiranje, poštnina) in zunanjih storitev (npr. svetovalci, certifikati).

Ključne izboljšave po uvedbi elektronskih storitve za državljane (e-Uprava3) so bile zaznane pri različnih skupinah državljanov, odvisno od tega katero storitev so pred uvedbo ukrepa potrebovali.

Državljani so prihranili čas in stroške, povezane z oddajanjem vlog, prevzemanjem pošiljk ter vpogledom v osebne podatke. Pri oddajanju vlog se je potreben čas skrajšal z 2 ur na 2 minuti, stroški, povezani z oddajo vlog na pošti ali pri organih, pa so bili odpravljeni. Priporočenih pisem ni več treba sprejemati oziroma prevzemati na domu ali pošti, saj se pošta posreduje prek e‑vročanja. Prav tako se je čas, potreben za vpogled v osebne podatke, skrajšal z 2 ur na 2 minuti, hkrati pa so se odpravili tudi stroški, povezani z oddajo vlog na pošti ali pri organih.

Izračunani administrativni stroški pred izvedbo ukrepa so na letni ravni znašali 16.656.000,00 EUR, po izvedbi pa 3.243.840,00 EUR. Zaradi uvedbe elektronskih storitev za državljane (e‑Uprava3) je prihranek znašal 13.412.160,00 EUR, kar skupaj predstavlja dobrih 80 % zmanjšanje stroškov na letni ravni.

DELEŽNIKI OBVEZNOSTI AKTIVNOSTI POPULACIJA FREKVENCA URNA POSTAVKA

(EUR/h)

ČAS

(h)

IZDATKI ADMINISTRATIVNI STROŠKI

Aktivnost A - Oddaja vloge 400.000 1 8,72 € 2 1,20 € 7.456.000,00 €

Aktivnost B - Prevzem priporočene pošiljke 400.000 0,5 8,72 € 1 0,00 € 1.744.000,00 €

Aktivnost C - Vpogledi v osebne podatke 400.000 1 8,72 € 2 1,20 € 7.456.000,00 €

16.656.000,00 €

DELEŽNIKI OBVEZNOSTI AKTIVNOSTI POPULACIJA FREKVENCA URNA POSTAVKA

(EUR/h)

ČAS

(h)

IZDATKI ADMINISTRATIVNI STROŠKI

Aktivnost A - Nove elektronske vloge 400.000 1 8,72 € 0,4 0,00 € 1.395.200,00 €

Aktivnost B - Vzpostavitev eVročanja 260.000 0,5 8,72 € 0,4 0,00 € 453.440,00 €

Aktivnost C - Vpogledi v podatke 400.000 1 8,72 € 0,4 0,00 € 1.395.200,00 €

3.243.840,00 €

13.412.160,00 €

Izračun administrativnih stroškov PRED implementacijo ukrepa

Izračun administrativnih stroškov PO implementaciji ukrepa

